રૉબર્ટ સ્વાન હવે તેમની સાથે યુએઇના ત્રણ ભાઈઓને આવતા વર્ષના માર્ચમાં એન્ટાર્ક્ટિકા લઈ જવાના છે. એન્ટાર્ક્ટિકાની જાળવણી પર જાગૃતિ કેળવવાના પ્રયાસો માટે સ્વાનભાઈએ તેની જિંદગી સમર્પિત કરી દીધી છે. એટલું જ નહીં તેમણે વર્ષ ૨૦૨૫ સુધીમાં પૃથ્વીના વાતાવરણમાંથી ૩૨.૬ કરોડ ટન કાર્બન દૂર કરવાની નેમ લીધી છે. આ નેમ એકલા તો પાર પડે નહીં, આથી તેમની ઈચ્છા આ કાર્યમાં વધુને વધુ યુવાનોને જોડવાની છે. આ માટે તેમણે ‘૨૦૪૧ ફાઉન્ડેશન’ નામની કંપની પણ બનાવી છે. ૩૦ વર્ષ પૂર્વે દક્ષિણ ધ્રુવની યાત્રા બાદ રૉર્બટભાઈને લાગ્યું કે વિશ્વને કાર્બન ડાયૉક્સાઇડનું ઉત્સર્જન ઓછું કરવા અને સ્વચ્છ ઊર્જાનું મહત્ત્વ સમજાવવાની જરૂર છે. બસ, ત્યારથી તેઓ આ કામમાં લાગી પડ્યા છે.